b'\n_START_ARTICLE_\nRaritetskabinet\n_START_PARAGRAPH_\nEt raritetskabinet (ogs\xc3\xa5 kendt som kunstkabinet, kunstkammer og Wunderkammer) var en encyklop\xc3\xa6disk samling af genstande, hvis egentlig katalogisering endnu ikke var fast defineret i ren\xc3\xa6ssancen i Europa. Moderne terminologi ville katalogisere dem under naturhistorie (nogle gange falske), geologi, etnografi, ark\xc3\xa6ologi, religi\xc3\xb8se eller historiske relikvier, kunstgenstande (inklusive kabinetmalerier) og antikviteter. _NEWLINE_"Kunstkammeret blev betragtet som et mikrokosmos eller teater for verden og et mindemuseum. Kunstkammeret viste p\xc3\xa5 symbolsk vis ejerens kontrol over verden igennem den indend\xc3\xb8rs mikroskopiske genskabelse." Fra Charles 1.\'s samling konkluderede Peter Thomas kortfattet "Kunstkabinettet selv var en form for propaganda" Bortset fra de mest ber\xc3\xb8mte og bedst dokumenterede raritetskabinetter skabte medlemmer af k\xc3\xb8bmandsklassen og tidlige ud\xc3\xb8vere af naturvidenskab i Europa flere samlinger, der var forl\xc3\xb8berne for moderne museer.\n_START_SECTION_\nHistorie\n_START_PARAGRAPH_\nTermen kabinet bet\xc3\xb8d et rum og ikke et m\xc3\xb8bel. Det klassiske raritetskabinet begyndte at vinde frem i 1500-tallet, selv om mere element\xc3\xa6re samlinger havde eksisteret endnu tidligere. Den tysk-romerske Kejser Rudolf 2. (regerede 1576\xe2\x80\x931612) havde en samling i Hradschin i Prag, der var den st\xc3\xb8rste nord for Alperne. Der kunne han tr\xc3\xa6kke sig tilbage men samtidig viste det hans imperies vigtighed og magt i de symbolske opstillinger i udstillingen, der cermonielt blev fremvist for bes\xc3\xb8gende diplomater og andre vigtige personer. Rudolfs onkel, Hertug Ferdinand 2., havde ogs\xc3\xa5 en samling, der lagde s\xc3\xa6rlig v\xc3\xa6gt p\xc3\xa5 malerier af personer med interessante deformiteter. St\xc3\xb8rstedelen af denne samling er intakt og findes i Kunst- und Wunderkammer p\xc3\xa5 Schloss Ambras i Innsbruck i \xc3\x98strig._NEWLINE_Den tidligste afbildning af et naturhistorisk kabinet er et kobberstik i Ferrante Imperatos Dell\'Historia Naturale (Napoli 1599). Den tjener til at underbygge forfatterens trov\xc3\xa6rdighed som kilde til naturhistorisk information, idet den viser hans \xc3\xa5bner bogreol til h\xc3\xb8jre, som har mange forskellige b\xc3\xb8ger liggende eller st\xc3\xa5ende, eller med rygge opad, for at beskytte siderne mod st\xc3\xb8v. Nogle af b\xc3\xb8gerne repr\xc3\xa6senteret er herbarium. Alle overflader p\xc3\xa5 det hv\xc3\xa6lvede loft er d\xc3\xa6kket med udstoppede  fisk, udstoppede pattedyr, skaller og muslinger, en udstoppet krokodille er oph\xc3\xa6ngt i midten. koraller er opstillet p\xc3\xa5 bogreolen. Til venstre er rummet lavet som et studiolo med et antal inbyggede kabinetter, hvis l\xc3\xa5ger kan \xc3\xa5bnes og afsl\xc3\xb8rer fuglereder med mineraler. Over dem st\xc3\xa5r udstoppede fugle mod paneler med indlagte kvadratisk stykke sten, sandsynligvis i marmor og jade eller med nicher til forskellige arter. Over den er en r\xc3\xa6kke skabe, der indeholder kasser, \xc3\xa6sker og tild\xc3\xa6kkede krukker._NEWLINE_To af de mest ber\xc3\xb8mte og videst beskrevne kabinetter fra 1600-tallet tilh\xc3\xb8rte Ole Worm, kaldet Olaus Wormius (1588\xe2\x80\x931654) og Athanasius Kircher (1602\xe2\x80\x931680). Disse kabinetter var fyldt med udstoppede dyr, horn, st\xc3\xb8dt\xc3\xa6nder, skeletter, mineraler samt interessante menneskeskabte objekter; skulpturer, ure og urv\xc3\xa6rker, etnografiske arter fra eksotiske lokationer. Ofte indholdt de b\xc3\xa5de virkelige ting og fiktive dimse som tilsyneladende mytologiske v\xc3\xa6sner. Worms samling indeholder f.eks. hvad han troede var et Scythisk lam, en ulden bregne man troede var en plante/f\xc3\xa5r. Han var identificere, at en narhvalstand kom fra en hval og ikke en enhj\xc3\xb8rning, som de fleste troede. Eksemplarer af denne art blev ofte indsamlet udner opdagelsesrejser eller handelsrejser._NEWLINE_I anden halvdel af 1700-tallet styrede Belsazar Hacquet (ca. 1735\xe2\x80\x931815) et naturhistorisk museum (tysk: Naturalienkabinet) i Ljubljana, den dav\xc3\xa6rende hovedstad i Carniola. Dette blev anerkendt over hele Europa og blev bes\xc3\xb8gt af de fineste kongelige, heriblandt den tyskromerske kejser Josef 2., den russiske storhertug Paul og Pave Pius 6., samt bes\xc3\xb8g af tidens mest ber\xc3\xb8mte naturalister som Francesco Griselini og geologen Franz Benedikt Hermann. Hacquet udstillede adskillige mineraler, bl.a. kviks\xc3\xb8lv fra Idrijaminen, et herbarium vivum med over 4.000 eksempler p\xc3\xa5 planter fra b\xc3\xa5de Carniolan og udlandet, et mindre antal dyr, et bibliotek med litteratur om naturhistorie og medicin samt et anatomisk teater._NEWLINE_Raritetskabinetter tjente ofte udgangspunkt for videnskabelige opdagelser, n\xc3\xa5r billeder af deres indhold blev publiceret. Kataloget fra Worms samling med titlen Museum Wormianum (1655), brugte samlingens genstande som udgangspunkt for Worms spekulationer om filosofi, naturhistorie og andet._NEWLINE_I 1587 r\xc3\xa5dgav Gabriel Kaltemarckt Christian 1. af Sachsen om at tre typer genstande altid m\xc3\xa5tte findes i et Kunstkammer eller kusntsamling; for det f\xc3\xb8rste skulpturer og malerier; for det andet kuriositeter fra hjemlandet og udlandet; og for det tredje "gevir, horn, kl\xc3\xb8r, fjer og andre ting der kommer fra s\xc3\xa6re og interessante dyr". Da Albrecht D\xc3\xbcrer bes\xc3\xb8gte Holland i 1521 sendte han, udover kunstv\xc3\xa6rker, forskellige dyrehorn, et stykke koral, nogle store fiskefinner og et tr\xc3\xa6v\xc3\xa5ben fra Ostindien tilbage til N\xc3\xbcrnberg. Den mere karakteristiske blanding af interessante genstande repr\xc3\xa6senteret p\xc3\xa5 Frans 2. Franckens maleri fra 1636 (illustrationen tv.) viser malerier p\xc3\xa5 v\xc3\xa6ggen, der g\xc3\xa5r fra landskabe til portr\xc3\xa6tter og religi\xc3\xb8se motiver (Adoration of the Magi) blandet med konserverede tropiske fisk, udsk\xc3\xa5rne perler, sandsynligvis i rav, som er af b\xc3\xa5de kostbar og naturhistorisk v\xc3\xa6rdi. B\xc3\xa5de klassiske og sekul\xc3\xa6re skulpturer (ofringen af Liberie, en romersk fertilitestgudinde) p\xc3\xa5 den ene side, og moderne og religi\xc3\xb8se (Christ at the Column) er repr\xc3\xa6senteret, mens der p\xc3\xa5 bordet er fremlagt en r\xc3\xa6kke eksotiske ting, som bl.a. muslingeskaller og en hajtand, miniatureportr\xc3\xa6tter, \xc3\xa6delsten med perler, et s\xc3\xa6t tegninger og et stilleben-malerie der l\xc3\xa6ner sig op af en blomsterdekoration, m\xc3\xb8nter og medlajer, romerske terrakottalamper og besynderlige flasker, samt mingvase._NEWLINE_Raritetskabinetter var begr\xc3\xa6nset til dem, der havde r\xc3\xa5d til at skabe og vedligeholde dem. Mange monarker opbyggede store samlinger. Blandt disse eksempler er en samling opbygget af Francesco 1.s Studiolo, der var den f\xc3\xb8rste storhertug af Toscana fra Medici-familien. Frederik 3., der tilf\xc3\xb8jede Worms samling til sin egen efter Worms d\xc3\xb8d, var en anden af disse monarker, som indsamlede og udvidede sin samling. Kunstkamera blev grundlagt af Peter den Store i Sankt Petersborg i 1714. Mange genstande blev k\xc3\xb8bt i Amsterdam fra Albertus Seba ogFrederik Ruysch. Habsburgernes storsl\xc3\xa5ede kejserlige samling inkluderede vigtige aztetiske genstande, heriblandt Montezuma hovedbekl\xc3\xa6dning af fjer eller Montezumas krone, der nu findes p\xc3\xa5 Wiens Etnografiske Museum. _NEWLINE_Lignende samlinger i mindre skala var komplekse Kunstschr\xc3\xa4nke, der blev produceret i begyndelsen af 1600-tallet af Philipp Hainhofer, der var k\xc3\xb8bmand, diplomat og samler i Augsburg. Disse kabinetter var m\xc3\xb8bler, der var fremstille i forskellige eksotiske og dyre materialer, og herefter fyldt med genstande og dekorationer der skulle reflektere over hele kosmos i en miniatureskala. Det bedst bevarede eksempel p\xc3\xa5 et s\xc3\xa5dant kabinet, er et som blev givet til kong Gustav Adolf af Sverige i 1632 fra byen Augsburg. Det er udstillet p\xc3\xa5 Museum Gustavianum i Uppsala. Det moderne m\xc3\xb8bel Curio kabinettet er en version af de mere storsl\xc3\xa5ede historiske eksempler._NEWLINE_Sammenstillingen af de mange forskellige objekter tilskyndede if\xc3\xb8lge Horst Bredekamps analyse (Bredekamp 1995) til sammenligninger og at finde paralleller, og var med til at \xc3\xa6ndre det kulturelle syn p\xc3\xa5 verden fra at v\xc3\xa6re statisk til at v\xc3\xa6re dynamisk hvor naturhistorie konstant \xc3\xa6ndredes og til at give et historisk perspektiv, der bidrog til den naturvidenskabelige tankegangs fremmarch i 1600-tallet._NEWLINE_Et senere eksempel p\xc3\xa5 sammenligninger af naturmaterialer var Gr\xc3\xbcnes Gew\xc3\xb6lbe, der blev skabt af Augustus den St\xc3\xa6rke i Dresden, til at fremvise hans raritetskabinet. "Enlightenment Gallery" p\xc3\xa5 British Museum, der er indrettet i det tidligere "Kings Library"-v\xc3\xa6relse i 2003, fejrer 250-\xc3\xa5ret for museet og s\xc3\xb8ger at genskabe overfloden og diversiteten, der stadig karakteriserede museer i midten af 1700-tallet. En blanding af muslinger, stenpr\xc3\xb8ver og botaniske planter blev udstillet sammen med kunstgenstande og menneskeskabte genstande fra hele verden._NEWLINE_I 1600-tallet sprogbrug p\xc3\xa5 b\xc3\xa5de fransk og engelsk blev et kabinet ensbetydende med en samling af kunst, som ogs\xc3\xa5 kunne inkludere forskellige virt\xc3\xb9 eller virtuos der skulle v\xc3\xa6re intellektuelt stimulerende. I 1714 udgav Michael Bernhard Valentini et tidligt museologisk v\xc3\xa6rk, Museum Museorum, der var en beretning om de kendte kabinetter og deres indhold._NEWLINE_Nogle dele af de tidlige universelle samlinger, de bizarre eller besynderlige biologiske pr\xc3\xb8ver, uanset om \xc3\xa6gte eller falske, og de mere eksotiske historiske genstande, kunne blive en del af et kommercielt freak show.\n_START_SECTION_\nEngland\n_START_PARAGRAPH_\nSir Hans Sloane (1660\xe2\x80\x931753) var en engelsk l\xc3\xa6ge og medlem af Royal Society og Royal College of Physicians, samt grundl\xc3\xa6gger af British Museum i London. Han begyndte sporadisk at indsamle planter i England og Frankrig, mens han studerede medicin. I 1687 tilb\xc3\xb8d Hertugen af Albemarle Sloane en stilling som personlig l\xc3\xa6ge i Vestindiens fl\xc3\xa5de i Jamaica. Han accepterede og tilbragte 15 m\xc3\xa5neder p\xc3\xa5 at indsamle og katalogisere omr\xc3\xa5dets planter, dyr og forskellige kuriositeter (kulturelle genstande fra de indf\xc3\xb8dte og den afrikanske befolkning) p\xc3\xa5 Jamaica. Dette blev grundlaget for hans tobinds v\xc3\xa6rk Natural History of Jamaica, der blev udgivet i 1707 og 1725. Sloane returnerede til England i 1689 med over 800 eksemplarer af planter, som han monterede p\xc3\xa5 tykt papir i hans ottebinds herbarium. Han fors\xc3\xb8gte ogs\xc3\xa5 at tage levende dyr med tilbage (bl.a. slanger, en alligator og en leguan), men de d\xc3\xb8de alle inden han n\xc3\xa5ede England._NEWLINE_Sloane katalogiserede omhyggeligt sin samling, og lavede omfattende lister over de fleste af eksemplarerne og genstandene i hans samling. Han begyndte ogs\xc3\xa5 at anskaffe sig andre samlinger enten som gaver eller ved opk\xc3\xb8b. Herman Boerhaave gav ham fire bind med planter fra Boerhaaves haver i Leiden. I 1702 testamenterede William Charleton adskillige b\xc3\xb8ger med fugle, fisk, blomster og muslingeskaller til Sloane. Derudover fik han ogs\xc3\xa5 Charletons museum der bestod forskellige kuriositeter, miniaturemalerier, insekter, medaljer, dyr, mineraler, \xc3\xa6delstene og genstande i rav. Sloane k\xc3\xb8bte Leonard Plukenets samling i 1710. Den bestod af 23 b\xc3\xb8ger, der inderholdt over 8.000 planter fra Afrika, Indien, Japan og Kina. Mary Somerset (1630-1715) efterlod ham 12 b\xc3\xb8gers herbarium fra hendes haver i Chealsea og Badminton ved hendes d\xc3\xb8d i 1714. Pastor Adam Buddle gav Sloane 13 bind med britiske planter. I 1716 k\xc3\xb8bte Sloane sig Englebert Kaempfers b\xc3\xb8ger med japanske planter og James Petivers museum med omkring 100 b\xc3\xb8ger med planter fra Europa, Nordamerika, Afrika, Mellem\xc3\xb8sten, Indien og Orienten. Mark Catesby gav ham planter fra Nordamerika og Vestindien fra en ekspedition, som Sloane havde bekostet. Philip Miller gav ham 12 b\xc3\xb8ger med planter fra Chelsea Physic Garden._NEWLINE_Sloane anskaffede sig omkring 350 forskellige genstande fra de nordamerikanske indianere, eskimoer, fra Sydamerika, Lapland, Sibirien, Ostindien og Vestindien,, inklusive ni genstande fra Jamaica. "Disse etnologiske genstande var vigtige, fordi de grundlage samlingen p\xc3\xa5 British museum der blev udvidet kraftigt med kaptajn James Cooks ekspeditioner i Oceanien og Australien og den hurtige ekspansion af det britiske imperium." Ved sin d\xc3\xb8d i 1753 testamenterede Sloane sin store samling med 337 b\xc3\xb8ger til England for \xc2\xa320.000. I 1759 blev Georg 2.\'s kongelige bibliotek tilf\xc3\xb8jet til Sloanes samling og dannede grundlag for British Museum._NEWLINE_John Tradescant den \xc3\xa6ldre (ca. 1570\'erne\xe2\x80\x931638) var en gartner, naturforsker og botaniker, der var ansat af Hertugen af Buckingham. Han samlede planter, blomsterl\xc3\xb8g, blomster, vinstokke og frugttr\xc3\xa6er fra Rusland, Levanten, Algeriet, Frankrig, Bermuda, Caribien og Ostindien. Hans s\xc3\xb8n, John Tradescant den yngre (1608\xe2\x80\x931662) rejste til  Virginia i 1637 og samlede blomster, planter, muslingeskaller og en indiansk kappe af dyreskind som man mener har tilh\xc3\xb8rt Powhatan, der var far til Pocahontas. Far og s\xc3\xb8n samlede, udover botanske eksemplarer, ogs\xc3\xa5 zoologiske eksemplarer (bl.a. dodoen fra Mauritius, k\xc3\xa6ben fra en hvalros og b\xc3\xa6ltedyr), forskellige kuriositeter (b\xc3\xa6lter fra Wampumstammen, portr\xc3\xa6tter, elfenben, v\xc3\xa5ben, kostume, orientalsk fodt\xc3\xb8j, og udsk\xc3\xa5rne paneler i alabast) og andre genstande (en h\xc3\xa5nd fra en havfrue, et drage\xc3\xa6g, to fjer fra en f\xc3\xb8nikshale, et stykke fra kurset Jesus blev korsf\xc3\xa6stet p\xc3\xa5 og et glas med blod fra Isle of Wight. I 1630\'erne udstillede Tradescants deres samling i deres bop\xc3\xa6l i South Lambert. Den blev kendt som "Tradescant\'s Ark" og det var det tidligste store raritetskabinet, der blev \xc3\xa5bnet for offentligheden for et mindre bel\xc3\xb8b i entre._NEWLINE_Elias Ashmole (1617\xe2\x80\x931692) var en advokat, kemiker, antikvar, frimurer og medlem af Royal Society med en s\xc3\xa6rlig interesse for astrologi, alkymi og botanik. Ashmole var ogs\xc3\xa5 nabo til Tradescant i Lambeth. Han finansierede udgivelsen af Musaeum Tradescantianum, der var et katalog over Arkens samling i 1656. Ashmole, der ogs\xc3\xa5 var samler, overtog Tradescant\'s Ark i 1659 og tilf\xc3\xb8jede den til sin egen samling af astrologisk, medicinsk og historiske manuskripter. I 1675 donerde han sit bibliotek og samling, samt Tradescants samling til University of Oxford, mod at der blev stillet en passende bygning til r\xc3\xa5dighed, hvor det hele kunne opbevares. Ashmoles donation dannede grundlag for oprettelsen af Ashmolean Museum i Oxford._NEWLINE_Raritetskbainetter kan nu findes p\xc3\xa5 Snowshill Manor og konceptet er blev genfortolket p\xc3\xa5 The Viktor Wynd Museum of Curiosities, Fine Art & Natural History\n_START_SECTION_\nSocial funktion\n_START_PARAGRAPH_\nRaritetskabinetter har ikke kun fungeret som samlinger for ejeren, men har ogs\xc3\xa5 haft den sociale funktion at skabe og opretholde sociale niveauer i samfundet. Det siges, at der er to overordnede typer af kabinetter. Som R. J. W. Evans skriver var der dels "det royale kabinet, der hovedsageligt tjener en repr\xc3\xa6sentatorisk funktion, og domineret af \xc3\xa6stetiske betragtninger og markant fork\xc3\xa6rlighed for det eksotiske", og dels det mindre grandi\xc3\xb8se, "den mere beskedne samling fra den humanistiske l\xc3\xa6rde eller virtuoso, der tjente mere praktiske og videnskabelige form\xc3\xa5l." Evans forklarer yderligere at der \xe2\x80\x9cikke eksisterede en _NEWLINE_klar sondring mellem de to kategorier: al indsamling var pr\xc3\xa6get af nysgerrighed, hyldet ind i godtroenhed, og ved en slags universel underliggende design"._NEWLINE_Udover at raritetskabinetterne tjente til at etablere en socio\xc3\xb8konomisk status for dets ejer, fungerede de ogs\xc3\xa5 som underholdning, og s\xc3\xa6rligt illustreret ved Royal Societys forhandlinger, hvis tidlige m\xc3\xb8der ofte var \xc3\xa5bent for ethvert medlem til at fremvise sine forskningsresultater. Selvom disse fremvisninger kan virke b\xc3\xa5de uddannende og unders\xc3\xb8gende er det vigtigt at holde sig for \xc3\xb8je, at medlemmer i denne periode st\xc3\xb8ttede ideen om "indl\xc3\xa6rt underholdning",\xe2\x80\x9d eller ensretning af l\xc3\xa6ring med underholdning. Dette var ikke us\xc3\xa6dvanligt, da Royal Society havde en historie med fork\xc3\xa6rlighed for det fantastiske. Denne fork\xc3\xa6rlighed blev udforsket af filosofferne i 1700-tallet, for at kunne fastholde deres lytteres opm\xc3\xa6rksomhed under fremvisningerne._NEWLINE_Steder med udstillinger og nye samfundsgrupper der fremviste naturvidenskab synes ogs\xc3\xa5 at have sat gang i ideen om perfekt dannelse.Nogle forskere foreslog at det var "en reaktion mod dogmatismen og entusiamsen fra den engelske borgerkrig og interregum [sic]." Dette tr\xc3\xa6k mod h\xc3\xb8flighed satte restriktioner for, hvordan man b\xc3\xb8re opf\xc3\xb8re sig og interagere socialt, hvilket gjorde det muligt at skelne det h\xc3\xb8flige fra det almindelige eller mere vulg\xc3\xa6re medlem af samfundet. Udstillinger med rariteter (da de typisk var specielle og af fremmed herkomst), tiltrak et stort publikum, som "[gjorde] dem mere egnede emner til h\xc3\xb8flige diskussioner i Society.\xe2\x80\x9d Et emne blev ebtragtet som mindre egnet til h\xc3\xb8flig diskussion, hvis kuriositeten, der blev udstillet, blev akkompagneret af for meget andet baggrundsmateriale, da det indskr\xc3\xa6nkede muligheden for egne fortolkninger og udforskning af ideer om genstanden eller udstillingen. Derfor havde mange fremvisninger blot en kort beskrivelse af f\xc3\xa6nomenet og undlod enhver form for uddybning._NEWLINE_Quentin Skinner beskriver det tidlige Royal Society som \xe2\x80\x9cnoget langt mere som en gentleman\'s club", hvilket er noget som bliver st\xc3\xb8ttet af John Evelyn, der beskriver Royal Society som \xe2\x80\x9cen samling af mange h\xc3\xa6derlige gentlemen, som m\xc3\xb8des sammen under hans Majest\xc3\xa6ts_NEWLINE_kendskab; og underholder sig selv, mens deres andre hjemlige sysler eller offentlige virksomhed fratager dem fra altid at v\xc3\xa6re i selskab med l\xc3\xa6rde, og de kan ikke bo p\xc3\xa5 universiteterne for evigt."\n_START_SECTION_\nUSA\n_START_PARAGRAPH_\nThomas Dent M\xc3\xbctter (1811\xe2\x80\x931859) var en tidlig amerikansk pioner inden for plastikkirurgi. Hans speciale var at reparere medf\xc3\xb8dte misdannelser, haresk\xc3\xa5r i l\xc3\xa6be og gane og klumbfod. Han samlede ogs\xc3\xa5 p\xc3\xa5 medicinske kuriositeter, tumorer, anatomiske og patologiske eksemplarer, v\xc3\xa5de og t\xc3\xb8rre genstande, voksmodeller, gibsafst\xc3\xb8bninger og illustrationer af medicinske deformiteter. Denne samling begyndte som et undervisningsv\xc3\xa6rkt\xc3\xb8j for unge medicinstuderende. Umiddelbart inden M\xc3\xbctters d\xc3\xb8d i 1859 donerede han 1.344 genstande til American College of Physicians i Philadelphia, sammen med en donation p\xc3\xa5 $30.000 til vedligehold og udvidelse af hans museum. M\xc3\xbctters samling blev tilf\xc3\xb8jet til 92 patologiske genstande, der var indsamlet af doktor Isaac Parrish mellem 1849 og 1852. M\xc3\xbctter Museum begyndte at indsamle antikt l\xc3\xa6geudstyr i 1871, inklusive Benjamin Rush\' l\xc3\xa6getaske og Florence Nightingales syv\xc3\xa6rkt\xc3\xb8j. I 1874 anskaffede museet 100 menneskekranier fra den \xc3\xb8strigske anatom og frenolog Joseph Hyrtl (1810\xe2\x80\x931894); et lig fra 1800-tallet kaldet "soap lady" (s\xc3\xa6bekvinden); den sammenvoksede lever og d\xc3\xb8dsafst\xc3\xb8bing af Chang og Eng Bunker, de siamesiske tvillinger og i 1893 Grover Clevelands k\xc3\xa6betumor. M\xc3\xbctter Museum er et godt eksempel p\xc3\xa5 1800-tallets groteske kabinet med medicinske kuriositeter._NEWLINE_P. T. Barnum overtog Barnum\'s American Museum fordelt p\xc3\xa5 fem etage i New York, og den "fastholdt traditionen for kuriositeter for godtroende, ofte langsomme skarer - Barnums\' ber\xc3\xb8mte men snedige metode til effektivt at kontrollere masserne ved at skrive et skilt med teskten "DENNE VEJ TIL UDGANGEN!" ved udgangsd\xc3\xb8ren"._NEWLINE_I 1908 dannede erhvervsfolk fra New York Hobby Club, der var en middagsklub begr\xc3\xa6nset til 50 personer, s\xc3\xa5ledes at de kunne fremvise deres wunderkabinet og s\xc3\xa6rlige samlinger. Disse inkluderede litter\xc3\xa6re samlinger, inkunabler; antikviteter som gamle rustninger; \xc3\xb8delsten og geologisk ting af interesse. \xc3\x85rlige middage blev ogs\xc3\xa5 brugt til at \xc3\xa5bne de forskellige samlinger og lade de andre medlemmer af klubben inspicere den.\n_START_SECTION_\nI moderne kultur\n_START_PARAGRAPH_\nI Los Angeles, Californien fors\xc3\xb8ger det moderne Museum of Jurassic Technology anakronistisk at genskabe stemningen af forundring som gamle raritetskabinetter har skabt. I Spring Green, Wisconsin, har man i Alex Jordan hus og museum, kendt som House on the Rock, ogs\xc3\xa5 skabt en en moderne fortolkning af raritetskabinettet, s\xc3\xa6rligt i samlingen med automater. I Bristol, Rhode Island, har Mus\xc3\xa9e Patam\xc3\xa9canique pr\xc3\xa6senteret deres udstilinge som en hybrid mellem et automatteater og et raritetskabinet, og det indeholder v\xc3\xa6rker der repr\xc3\xa6senterer patamekanik, en kunstners arbejdsv\xc3\xa6relse, og et omr\xc3\xa5de der hovedsageligt er inspireret af patafysik. Ideen med raritetskabinetter har ogs\xc3\xa5 v\xc3\xa6ret emnet for flere udgivelser og optr\xc3\xa6dener. Eksempelvis har bliver tidsskriftet  Cabinet udgivet hvert 3. m\xc3\xa5ned, hvor man sammeligner tilsyndeladende urelaterede kulturelle genstande og f\xc3\xa6nomener, for at vise deres indbyrdes sammenh\xc3\xa6ng, for at fremme nysgerrighed. Den kulturelle italienske forening Wunderkamern bruger historiske raritetskabinetter til at unders\xc3\xb8ge, hvordan "forundring" bliver manifisteret i moderne kunsteres praksis. I maj 2008 var University of Leeds afdeling for Fine Art bachelor-uddannelse et show kaldet "Wunder Kammer", som kulminationen p\xc3\xa5 de studerendes forskning, der tillod beskuerne at se v\xc3\xa6rker fra forskellige discipliner som video, tegning og liveoptr\xc3\xa6dener._NEWLINE_Flere internetbloggere beskriver deres sider som wunderkammern, enten fordi de prim\xc3\xa6rt best\xc3\xa5r af links til forskellige interessante ting, eller fordi de inspirerer til forundring p\xc3\xa5 en lignende m\xc3\xa5de, som de oprindelige raritetskabinetter har gjort det. Forskeren Robert Gehl beskriver internetsider som YouTube som moderne raritetskabinetter, selvom der er fare for at de bliver brugt som kapitalistiske institutioner "ligesom professionelle kuratorer udvikledede raritetskabinetterne til moderne museer i 1700-tallet."'